VS000588
Datum: 1994-10-28T01:00:00.000+01:00
datum_sodbe_i_stopnje: 1998-04-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: srednje hudi primeri
odskodnina: 2700000 SIT
opombe: II Ips 313/99. Reviziji obeh pravdnih strank sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Po poklicu rudar.

## Škodni dogodek

Poškodba v rudarski nesreči.

## Poškodba

Zvin vratne hrbtenice (z manjšo poškodbo vezi in mišic levo) in pretres možganov.

## Telesne bolečine

1000000 SIT Ob samem škodnem dogodku je bil zaradi udarca v glavo nekaj minut v nezavesti. Pretres možganov je povzročil stalne hude glavobole v približnem trajanju 1 tedna, nato pa so glavoboli pričeli popuščati. Kasnejši občasni glavoboli so bili zmerni in lahki, sprovocirale so jih predvsem neugodne okliščine na delovnem mestu, kot so sprememba temperature, hrup in slab zrak. Nagnjenost h glavobolom ob takih pogojih je ostala tudi za v bodoče. Zvin vratne hrbtenice je povzročil tri tedne stalnih zmernih bolečin, boleča je bila tudi fizikalna terapija, bodoče bolečine bodo prisotne ob večjih naprezanjih.

#### Hospitalizacija

2 dni.

#### Ambulantno zdravljenje

Bil je na številnih kontrolnih pregledih v kirurški ambulanti in pri lečečem zdravniku,

#### Rehabilitacija

41 fizioterapij.

#### Nevšečnosti med zdravljenjem

3 mesece je moral nositi Schantzovo ovratnico, prestal je več rentgenskih pregledov, na številnih diagnostičnih preiskavah, več mesecev je moral jemati analgetike, v bolniškem staležu je bil dobrih 5 mesecev, nato pa je nekaj časa delal na lažjem delovnem mestu.

## Strah

200000 SIT Ko se je tožnik prebudil iz nezavesti, se je zelo prestrašil, ali bo z glavo in vratom še lahko obračal. Hujši strah je glede na svojo mladost preživljal prve dni po poškodbi, nato pa je bil ves čas zdravljenja utemeljeno zmerno zaskrbljen za izid.

## Zmanjšanje življenjske aktivnosti

1500000 SIT Poškodba je tožniku povzročila omejeno gibljivost vratnega dela hrbtenice. Ta je pri predklonu le minimalna, je pa znatna, za približno polovico omejena pri rotaciji in odklonu v desno. Zato tožnik težje opravlja dela s prisilno držo glave, ima težave pri dolgotrajnejšem nošenju čelade (rudar v jami) in pri vožnji z avtomobilom. Moten je pri delih, kjer je potrebno izrazito obračanje glave. Kljub oceni invalidske komisije, da je sposoben opravljati isto delo, je bil po dogovoru v službi razporejen na drugo delovno mesto, kjer mora kot strelec dvigovati le okoli 10 kg težka bremena in ne več 50 kg, vendar se mora še dokvalificirati. Zaradi težav mora v opravljanje svojega dela vlagati večje napore, opustil pa je rekreativno igranje košarke in rokometa. Izvedenec je ocenil zmanjšanje njegovih delovnih sposobnosti s 15 odstotki.

---

ZOR člen 200, 203